user
Astaamaha qofka hanka sare leh   
Astaanta 7aad: - 

Mount Everest. 
assistant

Mount Everest. 

Buurta (Mount Everest) :-  buurtaan waa buurta adduunka ugu dheer, waxayna dhereerkeedu le'eg yahay 8850m, waxay ku taalaa xuduuda u dhaxeeya wadanka China iyo  Nepal, waxayna  ku caanbaxday magicii ninkii ugu horeeyay ee cabira inta uu dherer le'egayhay oo la oron jiray  ( chorge everest 1790 - 1866) , laga soo bilaabo taariikhdu markay ahayd 1953 waxaa korey dad tiradoodu le'egtahay 1335 qof 168 ka mid ah waa dhinteen iyagoo aan gaarin fiida ugu saraysaa ee buurta, dadkii isku dayay inay fuulaan waxay da'doodu u dhaxaysay 11 sano jir ilaa 64 sano jir, rag iyo dumarba ay isku dayeen. Edmund Hillary  oo u dhashay wadanka New Zealand iyo Tenzing Norgay oo u dhashay wadanka Nepal,  waxay ahaayeen labadii nin ee ugu horeeyay oo kora buurtan, ninka la yiraahdo Edmund Hillary markiii ugu horeysay ee uu isku dayo inuu koro buurta kuma uusan guulaysan inuu gaaro fiida ugu sareysa laakiin dawladii markaas ka talinaysay boqortooyadii englishka ayaa go'aansatay inay 
 abaal mariso Edmund Hillary oo ay siiso bilad sharafta ugu qaalisan wadanka englishka iyadoo sabab uga dhigtay abaal gudkaan dadaalka iyo hanka sare ee ku jira Edmund Hillary, iskudaygii labaad ayuu ku guulaystay Edmund Hillary inuu fiida ugu sareysa uga baxo buurta isagoo uu la socdo saaxiibkiisii  u dhashay wadanka Nepal ee la oran jiray Tenzing Norgay. 

Cumar samurah waa nin u dhashay wadanka Masar wuxuu ka mid ahaa dadkii koray buurtaas, mar lawaydiiyay sida  ay ugu suurtagashay inuu koro oo fiida uga baxo buurtaas wuxuu yiri :- laba asbuuc ayay igu qaadatay in aan buurta dhaladeeda istaago, laakiin diyaar garawgeeda waxaan ku jiray afar sano oo xiriir ah ! wuxuu yiri arintii iigu yaabka badnayd waxay ahayd markaan arkay dadkii buurta ila koraayay oo midkood dhintay rafaadka lamaraayo awgiis, wuxuu intaas raaciyay marna niyadayda kuma soo dhicin in aan noqdo ama joojiyo koritaankan koraayo buurtan ee korintaan keedu halista yahay, sidee u noqdaa  afar sano ayaan u soo diyaar garoobaayay hadana dhaladeeda wax yar ayaa iiga dhiman in aan gaaro. Qof kasta oo u malaynaaya inuu asaagiis ka saramaraayo isagoo aan bixin qiimihii iyo dadaalkii uu kaga saramari lahaa waa qof kedsoon oo mala awaal ku nool laf cadna toobin ku haya.   
 
Sidaas awgeed guushu maahan wax bilaash iyo deeq lagu helo, waa inuu qofku huraa canshuurteeda horu mariska ah ee aan lagaa sugayn inta bishu ka dhamaanayso, qof walba inta uu dadaalkiisu le'eg yahay ayay guushiisuna le'ekaanaysaa. 
Walaalkayga qiimaha badanoow mataqaanaa qofka faashilka ah ee la oran karo qofkaasi wuu ku fashilmay inuu gaaro dantuu hiigsanaayay ?  
Tomas edison ayaa kuu sheegaaya qofka faashilka ah wuxuuna yiri :- dadka faashiliinta ah badankood waxay is dhiibaan iyagoo u dhaw inay gaaraan yoolkoodii ay hiigsanaayeen. 
Taasina waa run waayo intee aragnay dad muda u halgamaayay inay gaaraan yoolkooda markii ay wax yar u jireena is dhiibay oo ka istaagay inay sii wadaan halkankooda, horey ayaa waxaa loo yiri sabraa guul gaara. 